stanford-oval/wikipedia huggingface dataset:
מדרשת בן-גוריון
בניה מדברית במדרשת בן-גוריון

התכנון של המבנים הראשונים שנבנו במדרשת בן-גוריון (אז מדרשת שדה בוקר) התבסס על ניסיונות אינטואיטיביים להתאים את הבנייה לתנאי המדבר, כפי שאלה נתפסו על ידי אדריכלים ומתכננים שלא חוו את המדבר ולא חיו בו. על כן, חלקם שאב השראה מאבות טיפוס של אדריכלות שאפיינה אזורים חמים, אך לאו דווקא מדבריים. כך כמה מטיפוסי הבנייה הראשונים דומים לבנייה באקלים טרופי אך לא מדברי. לאחר הקמת המכון לחקר המדבר, ובמיוחד הקמת היחידות לאדריכלות מדברית, למבנים סולאריים, ולחישובים סולאריים, פותחו עקרונות תכנון ובנייה ייעודיים למדבריות בכלל, ובמיוחד לאזורים בעלי מאפייני אקלים כמדבר הגבוה (רמת הנגב) על בסיס עקרונות פיזיקליים ומחקרים אמפיריים. על בסיס המחקרים שנעשו ביחידות אלה, הוצע דגם של בניה מדברית (בניה תואמת אקלים מדברי). דגם זה היה הבסיס לתכנון בתים ולתכנון שכונת מגורים שנבנו במדרשת בן-גוריון כחלק מתהליך של הרחבתה.
התיכון לחינוך סביבתי

בשנת 1965 הוקם במדרשה בית ספר תיכון שנקרא "תיכון הר הנגב", אשר לימים נהפך ל"בית הספר התיכון לחינוך סביבתי". בבית הספר, נכון ל-2018, כמאה תלמידים בכל שכבה, מכיתה ט' עד יב. בבית הספר לומדים תלמידים מכל רחבי הארץ מדרום עד צפון אשר מתגוררים בפנימיה שבמקום (פנימיסטים), בנוסף לילדיהם של עובדי ותושבי המדרשה אשר מתגוררים בבתיהם (מדרשניקים). בבית הספר מושם דגש על חינוך לשמירת טבע ועל הסביבה, על ידי חמש יחידות לימוד חובה במדעי הסביבה וטיולים אישיים אשר תלמידי התיכון יכולים לצאת אליהם ללא השגחת מבוגר. בעגת המקום טיולים אלה נקראים "שילוחים". התיכון הביא לכך שיותר ממאה בוגריו לאחר סיום לימודיהם עברו לנגב על מנת לפתחו.
מוסד ותיק אשר הקנה פרסום הן למדרשה והן לבית הספר התיכון הוא ה"עדלאידע הסביבתית", אשר רובו הגדול של רכיביה עשוי מחומרים משומשים או ממוחזרים. העדלאידע מופקת ומוצגת על ידי תלמידי בית הספר.
התיכון לחינוך סביבתי > בוגרים ידועים

יופי תירוש - דיקן בית הספר למשפטים במכללת ספיר
שאנן סטריט - זמר וחבר להקת הדג נחש
אהד אזרחי - מייסד מכללת "נביעה"
אבי לויתן - סופר ומשורר
עפרה נחמד - אשת רדיו
רות שועלי - זמרת-יוצרת
מרכז גל למנהיגות

מרכז גל למנהיגות צעירה בנגב
המרכז הוקם בשנת 2007 במטרה לפתח מנהיגות צעירה בנגב ולטפחה.
חזון המרכז לקדם קיומה של חברת מופת ולפיכך חרת על דגלו את ערכי הליבה חתירה למצוינות, ערבות הדדית, קיימות, רדיפת שלום וצדק, שוויון, צניעות, טוהר המידות וכבוד למסורת.
המרכז מחנך את חניכיו למעורבות חברתית ולהגשמה בנגב ובכל שדרות החברה הישראלית.
המרכז להנצחת שמו ופועלו של ד"ר מיכאל גל, איש חינוך, רוח ומעשה.
במרכז גל למנהיגות (מג"ל) פועלות שלוש מסגרות המבקשות להגשים את מטרותיו:
מכינת הנגב, על שם אלחנן ישי: מכינה קדם צבאית ציונית למעורבות חברתית. המכינה מיסודם ובתמיכתם של מדרשת שדה בוקר, המועצה האזורית רמת הנגב, המכון למורשת בן-גוריון וקרן אביחי.
קו הזינוק, תוכנית מנהיגות לצעירי הפריפריה בנגב. תוכנית משותפת מבית מדרשן של עמותת "קו הזינוק" ומדרשת שדה בוקר.
"בין השיטים", מרכז לסדנאות ולפעילויות אתגר בנגב.
הקורס הבינלאומי לכיתות אמן בפסנתר "תל-חי"

בכל קיץ מאז שנת 2006, עת לא ניתן היה לקיים את הקורס בתל חי עקב המצב הביטחוני (מלחמת לבנון השנייה), מתקיים במדרשת בן-גוריון קורס כיתות אמן בינלאומי לפסנתרנים, בניהולו של דמיטרי בשקירוב.
בין המורים המלמדים שם, ניתן לכלול את עמנואל קרסובסקי, ויקטור דרביאנקו, אסף זהר, תומר לב, אלון גולדשטיין, דואו קנאזאווה-אדמוני, יונתן זק ועוד מספר מורים מהארץ ומהעולם.
ראו גם

הספרייה האזורית רמת הנגב
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  מספר שלילי משמעו הקטנת האוכלוסייה
↑  הנתונים לפי טבלת מדד חברתי כלכלי של למ"ס נכון לשנת 2021
↑  מנחם תלמי, אוניברסיטה בלב מדבר, מעריב, 9 בספטמבר 1960
↑   איתן לשם, נחנכה טיילת בן גוריון, באתר הארץ, 22 בפברואר 2023
↑  יצחק, מ' וכהן, ב'., בונים במדבר: על התכנון והבנייה בקריית שדה-בוקר. בתוך גרדוס, י' ונבו, י' (עורכים), מדע ורוח בנגב. אוניברסיטת בן גוריון בנגב, 2014.
↑  כהן, ב'., בנייה במדרשת שדה בוקר בעשרים שנותיה הראשונות (1960-1980): מקרה מבחן בבנייה מדברית. (עבודה לשם קבלת תואר מוסמך). אוניברסיטת בן גוריון בנגב, 2010.
↑  בצלאל כהן ויצחק מאיר, בונים במדבר, חוברת, מדרשת בן גוריון והיחידה לאדריכלות ובינוי ערים במדבר אונ. ב"ג, 2007.
| --- | --- |
בקרת זהויות :  NLI: 987011550677005171  ISNI: 0000 0000 9073 7882  LCCN: n87844048  VIAF: 132619435   WorldCat (עם VIAF): 132619435 
שכונה של מדרשת בן-גוריון בשדה צין, בצמידות למדרשת שדה בוקר, וברקע קיבוץ שדה בוקר ורכס חתירה
שכונה של מדרשת בן-גוריון בשדה צין, בצמידות למדרשת שדה בוקר, וברקע נחל צין וחוד עקב
נטע אלחמיסטר

| --- | --- |

אלחמיסטר, 2017
 לידה:  20 באפריל 1994 (בת 30) ראשון לציון, ישראל 
 מדינה:  ישראל ישראל
 תקופת הפעילות:  מ-2010
 השקפה דתית:  יהדות 
 בן או בת זוג:  רמי גרשון (2014–?) 
 מספר צאצאים:  2
 
נטע אלחמיסטר (נולדה ב-20 באפריל 1994) היא דוגמנית ואשת עסקים ישראלית.
ביוגרפיה

אלחמיסטר נולדה בראשון לציון, אביה, אייל אלחמיסטר, הוא מנהל מכירות באסם וכדורגלן-עבר במכבי תל אביב. אמהּ ורדי (לבית שלום) הייתה דוגמנית והשתתפה בתחרות מלכת היופי ב-1986, ובשנים האחרונות עברה לנהל את החנות של בתה.
לה שתי אחיות.
את שירותה בצה"ל עשתה כנציגת שירות בתחום הסלולר בחיל התקשוב.
קריירה

אלחמיסטר התפרסמה לראשונה בזכות חשבונה ברשת החברתית אינסטגרם, והיא מפרסמת דרכו מוצרים שונים. לאחר שירותה הצבאי, הקימה יחד עם חברתה, נועה בני, את מותג בגדי ים בננהוט (bananhot), ושוויה של החברה שבבעלותן מוערך בכ-2.5 מיליון שקלים. שתיהן הפיקו והשתתפו בתצוגות אופנה של המותג שלהן "בננהוט", בשבוע האופנה תל אביב (2018, 2019).
אלחמיסטר דגמנה עבור רשת ההלבשה התחתונה הישראלית FIX. הייתה גם לפרזנטורית של האפליקציה הישראלית SessMe.
כיכבה על שערים של כתבי העת הישראלים "את", "מנטה", "לאשה" (לבדה, וביחד עם אמהּ), ועל שער המגזין "nina" הבלגי (ביחד עם בן-זוגה גרשון). היא כיכבה על השער של כתב העת הישראלי "בלייזר", והצטלמה לגיליון בגדי הים שלו.
בשנים 2015–2017 הייתה אחת הפרזנטוריות של חברת האופנה הישראלית קסטרו.
באוגוסט 2017 פורסם שאלחמיסטר נבחרה להיות הפרזנטורית החדשה של חברת הקוסמטיקה הישראלית Sacara ובזכות כך תרוויח שכר של יותר ממיליון ש"ח, ולאחר מכן גם השיקה עמה קולקציה משותפת באותה שנה הגישה את תוכנית הטיולים האינטרנטית "מצב טיסה" באתר "פנאי פלוס". לפני כן, שיחקה בתפקיד אורח בסדרה "החברים של נאור" בערוץ 10.
החל מ-2018, נבחרה להיות לאחת הפרזנטוריות של חברת המשקפיים הישראלית ERROCA, והיא אף השיקה קולקציה משותפת עמה.
בשנים 2018–2019 החברה שלה ושל שותפתה נועה בני, "בננהוט", הציגה את קו בגדי הים שלהן בשבוע האופנה בתל אביב.
ב-2019 נבחרה להיות אחת הפרזנטוריות בישראל של מותג הספורט הגרמני אדידס. בנוסף באותה שנה, נבחרה להיות הפרזנטורית של מותג הביגוד הישראלי Twentyfourseven. לפני כן, הופיעה בווידאו קליפ לשיר "HP" של הזמר הקולומביאני מאלומה.
בתחילת 2020 נבחרה להיות לאחת השופטות הראשיות בתוכנית הסטנדאפ "קומדי סטאר" שברשת 13.
בשנים 2020–2022 שיחקה בשישה פרקים בקומדיית המצבים "סברי מרנן" בקשת 12, בתור נתנאלה.
בשנת 2022 השיקה את "BynetA" (ביינטע) מותג הביוטי שלה בשיתוף עם קבוצת הקוסמטיקה הגדולה בישראל לילית קוסמטיקה.
חיים אישיים

מאז 2014, אלחמיסטר נמצאת בזוגיות עם הכדורגלן רמי גרשון, שחקן מכבי חיפה ונבחרת ישראל, ושניהם אף הצטלמו יחד לקמפיין של חברת קסטרו. ב-13 ביוני 2019 אלחמיסטר נישאה לגרשון. בנובמבר 2023, נולד לזוג בן ובינואר 2025 נולדה להם בת.
הערות שוליים

↑  יפעת מנהרדט, נטע אלחימיסטר: "מגיל 16 המליצו לי ללכת בדרך של אמא. אבל פחדתי", באתר Xnet‏, 17 ביולי 2017
↑  יפעת הללי אברהם, ‏תכירו את האחיות של נטע אלחמיסטר, באתר ‏מאקו‏, 28 ביוני 2017
↑  עידן יוסף־ימין, בעיטה לרשת, באתר מגזין "את",
2 ביוני 2015
↑  שרון ינובסקי קפלן, נטע אלחמיסטר ונועה בני בראיון על החלום החדש והטבעות שבדרך, באתר nana10‏, 3 באוגוסט 2016
↑  לא סופרת את התעשייה: המספרים מאחורי נטע אלחמיסטר, באתר ‏מאקו‏, 16 בנובמבר 2017
↑  אביב וינברגר, נטע ברזילי מככבת בבגד ים צהוב של בננהוט, באתר מגזין "את", ‏12 במרץ 2019
↑  דניאלה קפלוטו, נטע אלחמיסטר הרעידה את הבמה, באתר ישראל היום, 14 במרץ 2018
↑  מאיה בניטה, חמה כמו לביבה: נטע אלחמיסטר לוהטת בצילומי הלבשה תחתונה, באתר עכבר העיר, 28 בדצמבר 2016
↑  דורי בן ישראל, נטע אלחמיסטר היא הפרזנטורית החדשה של מעצב שמלות הכלה עובד כהן, באתר בלוג המזבלה, ‏2 באוגוסט 2016
↑  שער גיליון 831 של מגזין "את", ראש השנה 2017
↑  שער גיליון 842 של מגזין "את", יולי 2018
↑  שער גיליון 197 של מגזין "מנטה", פברואר 2017
↑  בסגנון יווני: נטע של רמי גרשון מכינה לכם הפתעה עם קולקציית בגדי ים לכל בנות ישראל. בינתיים היא מדגמנת לנו. באתר "One"
↑  סכנה, רותח: נטע אלחמיסטר מעלה את הטמפרטורות, במדור "פנאי פלוס" באתר ynet‏, 7 באפריל 2016
↑  שרון ינובסקי קפלן, נטע אלחמיסטר חושפת את סודות הצלחתה בראיון: "ברגע שאני מעלה תמונה עם רמי יורדים לי אלף עוקבים", באתר nana10‏, 11 במאי 2016
↑  מיקי לוין, ‏נטע אלחימסטר חתמה על עסקת חייה ותרוויח למעלה ממיליון ש"ח, באתר מעריב אונליין, 21 באוגוסט 2017
↑  נטע אלחמיסטר מחממת את לפלנד, במדור "פנאי פלוס" באתר ynet‏, 3 באוקטובר 2018
↑  כשהאקסית שלך היא מלכת האיסנטגרם, נטע אלחמיסטר, זה דבר אחד. כשהיא מגיעה לדייט שלכם זה כבר סיפור אחר לגמרי צפו בפרק המלא של החברים של נאור >>>... | By החברים של נאור | Facebook, נבדק ב-2022-08-21
↑  אירוקה חתמה חוזה עם נטע אלחימסטר כפרזנטורית לשנת 2020, באתר www.allmarketing.co.il
↑  נטע אלחמיסטר ויובל סמו בקמפיין זוגי חדש וקורע
↑  אופנה, תצוגת בגדי הים של בננות: נטע אלחמיסטר וחוטיני בפלאס סייז, באתר Xnet‏, 13 במרץ 2018
↑  בר זגה, לא רואה ממטר: נטע ברזילי מדגמנת בבגד ים, במדור "פנאי פלוס" באתר ynet‏, 12 במרץ 2019
↑  ADIDAS / NETA ALCHIMISTER, נבדק ב-2022-08-21
↑  לירון שרון, ‏‏החברה הלוהטת של נטע אלחמיסטר, באתר ספורט1, 5 במרץ 2019
↑  מוכנים לזה? קבלו את הקליפ של נטע אלחמיסטר ומאלומה, באתר ספורט 1, ‏28 בפברואר 2018
↑  Maluma - HP (Official Video), נבדק ב-2022-08-21
↑  ערן סויסה, באיזו תוכנית תשפוט נטע אלחמיסטר?, באתר ישראל היום, 19 בינואר 2020
↑  אורנה יפת, הצצה להסכם הטאלנט של נטע אלחמיסטר: 12% מהמכירות של לילית קוסמטיקה, באתר כלכליסט, 2 ביולי 2024
↑  יפעת הללי אברהם, ‏מתכוננים לאלבום החתונה? נטע אלחמיסטר ורמי גרשון בקמפיין ראשון יחד, באתר ‏מאקו‏, 2 בינואר 2017
↑  מזל טוב! נטע אלחמיסטר ורמי גרשון נשואים, באתר מעריב אונליין, 13 ביוני 2019
↑  מיקי לוין, ‏שיהיה במזל: נטע אלחמיסטר ילדה בן בכור, באתר מעריב אונליין, 17 בנובמבר 2023
↑  בר זגה, הורים לשניים: נטע אלחמיסטר ורמי גרשון הביאו לעולם בת, במדור "פנאי פלוס" באתר ynet‏, 21 בינואר 2025
ההפגנות באיראן (2017–2018)

ההפגנות באיראן הן סדרת הפגנות מחאה באיראן שהחלו ב-28 בדצמבר 2017 והסתיימו בסוף ינואר 2018. המחאות התחדשו על רקע האינפלציה הקשה במדינה, אחוזי האבטלה הגבוהים, השחיתות השלטונית והמעורבות בסכסוכים אזוריים במזרח התיכון. ההפגנות קראו לממשל לחדול מהמעורבות של המדינה במדינות אחרות והמפגינים קראו להפלת נשיא איראן חסן רוחאני. בהפגנות נהרגו לפחות 30 אנשים, ומאות נעצרו. אלה ההפגנות הגדולות ביותר באיראן מאז גל ההפגנות ב-2009. נגררת של הפגנות אלו היא המחאה שהתעוררה ביוני 2018.
רקע

בסוף שנת 2017 יוקר המחיה באיראן הגיע לשיא ומחירי מוצרי היסוד עלו באופן משמעותי (לדוגמה, ביצים התייקרו ב-40%). האינפלציה הגיעה כמעט עד 12 אחוזים, ואחוז האיראנים הנמצאים מתחת לקו העוני עלה ל-35 אחוזים. זאת ועוד, מספר המובטלים האיראניים עמד על 3 מיליון - כלומר למעלה מ-12 אחוזים, עלייה של 1.4% מהשנה הקודמת.
נוסף לכך, לאחר חתימת הסכם הגרעין של איראן עם המעצמות, והסרת העיצומים שהוטלו על המדינה, אזרחים איראניים רבים קיוו לשיפור מצבה הכלכלי של המדינה, והקלת חייהם. שנתיים לאחר חתימת ההסכם, השינוי המיוחל לא קרה, הסיבה לכך, כך גורסים המפגינים, היא השחיתות השלטונית ומנהל לא תקין.
ההנהגה האיראנית, עם זאת, טענה כי הגורמים הישירים למחאה הם מתנגדי השלטון ובראשם נשיא איראן לשעבר, מחמוד אחמדינז'אד, שנפסל להתמודד בבחירות לנשיאות איראן 2017. מאוחר יותר חמנאי האשים את ישראל כי היא עומדת מאחורי ההפגנות.
השתלשלות האירועים > היום הראשון - 28 בדצמבר

ב-28 בדצמבר 2017, הפגינו אלפי איראנים בכמה ערים ברחבי המדינה. אחד מהמוקדים המרכזיים היה העיר משהד, בה הפגינו אלפי תושבים. הפגנות קטנות יותר התקיימו בערים שרקורד וקשמר. מספר מפגינים נעצרו, אך מספרם הרשמי לא פורסם. עם זאת, ההפגנות לא התפשטו באותו היום לטהראן הבירה ולא זכו להתייחסות נרחבת בתקשורת האיראנית.
השתלשלות האירועים > 29 בדצמבר

ביום השני להפגנות התרחב גל המחאות, והגיע בין השאר לעיר השנייה בגודלה באיראן - משהד, שם נעצרו 52 מפגינים על ידי כוחות הביטחון. הפגנה גדולה נוספת נערכה בעיר כרמאנשאה בירת מחוז כרמאנשאה בחבל כורדיסטן. הפגנות קטנות יותר התקיימו בערים בסארי וברשט, שבצפון המדינה, בקום, שמדרום לטהראן, ובהמאדן, שבמערב המדינה. באותו היום עשרות בודדות של אנשים התכנסו גם בעיר הבירה טהראן, ופוזרו במהירות על ידי כוחות שנפרסו במקום מבעוד מועד. ביום זה תועדו כוחות הביטחון משתמשים בזרנוקי מים וגז מדמיע. המפגינים קראו בין השאר לממשל לחדול מהמעורבות האיראנית במוקדי סכסוך שונים במזרח התיכון וביניהם סוריה ועזה.
לקראת חצות בליל 29 בדצמבר יצאו קריאות ברשתות החברתיות לצאת להפגנות נרחבות למחרת, זאת על רקע כוונת המשטר לארגן עצרות לציון סיום המחאות האלימות ב-2009.
השתלשלות האירועים > 30 בדצמבר

ב-30 בדצמבר, המשטר האיראני הוציא עשרות אלפים לרחובות למפגן תמיכה ב-1,300 ערים ויישובים. במקביל, ההפגנות נגד הממשל התרחבו לעוד ערים, וניתן לומר כי המחאה כיסתה את כל איראן. על פי דיווחים ברשתות הערביות לפחות 4 מפגינים נהרגו על ידי כוחות הביטחון בהפגנות ברחבי המדינה. עשרות סטודנטים התעמתו עם שוטרים בכניסה לאוניברסיטת טהראן והשליכו עליהם אבנים, ועימותים דומים נרשמו במוקדים רבים נוספים.
על פי כוחות הביטחון האיראניים נעצרו במחאה עד סוף ה-30 בדצמבר 50 מפגינים.
השתלשלות האירועים > 31 בדצמבר

לאחר מספר ניסיונות של הממשלה לנתק את האינטרנט ואת קווי הטלפון הבינלאומיים במטרה להשתיק את המחאה, הוצעו סרטונים ותמונות של המחאה שממשיכה לתפוס תאוצה ולגדול, למרות ניתוק חלקי של העיר טהראן מהאינטרנט נמשכות ההפגנות והעימותים האלימים, מספר מקורות מדווחים על ירי באש חיה ממנה נהרגו לפחות שני מפגינים בעיר דורוד שמערב המדינה. ההפגנות נמשכות גם בערים נוספות, בהן טהראן, כרג', גוהרדשט (אנ')(צפון איראן), אראק, בנדר עבאס ואהוואז בהן על פי דיווחים שונים המפגינים תוקפים בנקים, תחנות משטרה, משרדי ממשלה ומציתים תחנות דלק ופחי אשפה ברחובות, בטהראן המפגינים ברחובות קוראים קריאות מוות לח'אמנאי.
משעות הצהרים המאוחרות נחסמו אפליקציות המסרים אינסטגרם וטלגרם למכשירים ניידים, אך על פי דיווחים שונים הן עדיין פעילות במחשבים, ההפגנות מתפתחות באופן מסיבי לערים נוספות בהן המדאן, נהוואנד(אנ') וטויסרקאן בין היתר הממשל פועל לפזר את ההפגנות בירי מתותחי מים, שימוש בגז מדמיע ואלימות קשה מצד אנשי משמרות המהפכה על פי דיווחי המפגינים מספר ההרוגים עומד לפחות על חמישה בני אדם ומספר רב של פצועים.
בנאום לאומה האיראנית, ששודר בערב, רוחאני הזהיר כי "אסור שהמחאות יגיעו לכדי אלימות", זלזל בביקורת הנשיא טראמפ על ידה הקשה של השלטון האיראני ואמר כי "מי שקורא לאיראנים טרוריסטים לא יכול להביע הזדהות איתם".
לאחר נאום הנשיא רוחאני ההפגנות נמשכות בטהראן זנג'אן ובכרמאנשאה מתקיימים עימותים אלימים עם המשטרה ומשמרות המהפכה האסלאמית שמנסים לפזר את המפגינים בעזרת אמצעים לפיזור הפגנות בהן תותח מים וגז מדמיע, הדיווחים מספרים שההפגנות מתפשטות לערים נוספות בהן איזאה (אנ'), סאנאדאאג' (אנ') וחאאבאהר (אנ') ויש דיווחים על מאות עצורים וחטיפת אזרחים ברחובות.
החל משעות הערב המאוחרות הסלמה בעימותים בין המפגינים לכוחות הביטחון האיראנים בעיר משהד, החל ירי חי לעבר המפגינים.
השתלשלות האירועים > 1 בינואר 2018

ההפגנות המשיכו אל תוך הלילה של סוף השנה האזרחית, במהלך הלילה ושעות הבוקר חלה הסלמה נוספת בעימותים בין המפגינים לכוחות הביטחון, דיווחים על ירי חי לעבר מפגינים במספר מוקדים ודיווחים על מהומות באזורים הכורדים של מערב המדינה, במהלך הלילה ניסו מפגינים להגיע אל ביתו של מנהיג איראן ח'אמנאי אך נבלמו על ידי אנשי משמרות המהפכה.
משעות הצהרים המוקדמות מגיעים דיווחים על 12 הרוגים לפחות ומספר לא ידוע של פצועים, עימותים קשים בין מפגינים לכוחות הביטחון האיראנים בצפון מערב המדינה באזורים הכורדים, אירועים אלימים התפתחו גם בטקסטן שם הוצתו בתי ספר אסלאמיים. הטלוויזיה האיראנית דיווחה כי סוכלו ניסיונות השתלטות על בסיסים צבאיים ותחנות משטרה על ידי המפגינים.
עולות קריאות לשביתה כללית באיראן החל מיום שלישי
בשעות הערב חלה הסלמה בעיר נג'אפבאד בעימותים בין כוחות המשטר למפגינים נהרג שוטר אחד ולפחות 3 אחרים נפצעו, באראק לפחות 12 שוטרים נפצעו בעימותים אלימים, בכמה ערים הוצתו תחנות משטרה ומרכזים של הבסיג', המחאה גם מתפשטת לארדביל וסננדג' (אנ') בה חיים מיעוטים כורדים ואזרים.
במהלך הפגנות נגד מעצר של אזרחים בקאדראיג'אן (אנ') ירו אנשי הבסיג' במפגינים והרגו לפחות 9 מהם.
השתלשלות האירועים > 2 בינואר

במהלך היום העימותים בין כוחות הביטחון למפגינים החריפו ודיווחים שונים בעיקר בטוויטר מדברים על כמות נפגעים גדולה ועל הרוגים נוספים מאנשי כוחות הביטחון ומשמרות המהפכה, בעיר ראשת אנשי ביטחון לא ברור אם מדובר בשוטרים, אנשי משמרות המהפכה או מהבסיג' תועדו שהם מצטרפים למפגינים, בערים שבמחוז אספהאן ובגבול עיראק ההפגנות מתגברות ונעשות אלימות יותר, בטויסרקאן המון זועם תוקף בחפצים ביתיים את המשטרה שנמלטת מהמפגינים העימותים נמשכו לתוך הלילה.
ביום זה העימותים חלשו, וכמות המפגינים קטנה מאוד.
השתלשלות האירועים > 3 בינואר - המחאה דועכת

לאחר שישה ימים של מחאות - מוחמד עלי ג'עפרי, מפקד משמרות המהפכה, צוטט בטלוויזיה האיראנית מכריז על דיכוי המחאה:
"היום אנחנו יכולים להכריז על סופו של המרד הנוכחי. האויבים שלנו מבינים שהאיומים הצבאיים נגד איראן לא יצליחו ולכן עברו לאיומים תרבותיים, כלכליים וביטחוניים נגד איראן. גם בתחומים אלה הם יובסו. ארצות הברית, הציונים ומשפחת המלוכה בסעודיה הורו לדאעש להסתנן לאיראן ואכן כמה חוליות הצליחו לבצע פיגועים והרס. פעילי הארגון נמצאים כעת תחת פיקוח מלא"
באותו היום יצאו לרחובות איראן אלפי תושבים לצעדות תמיכה בשלטון. עצרות תמיכה במשטר התקיימו בלפחות 4 ערים, אולם לא בערים המרכזיות בהן הפגינו המתנגדים.
בשעות הערב לאחר יום שקט יחסית מדיווחים על הפגנות האזרחים באיראן, מגיעים דיווחים על שלושה אנשי כוחות הביטחון שנהרגו בעימותים עם כורדים בעיר פירנשהר שבחבל כורדיסטן, הפגנות גדולות בטהראן, באיספהאן ובדהלראן, חסימות כבישים ושיבושים קשים בראשת הפגנות ענק בשיאן שאר (אנ')ברשתות החברתיות הועלו סרטונים שבה נראים עימותים עם כוחות הביטחון, אך לא ידוע אם ישנם נפגעים.
השתלשלות האירועים > 4 בינואר

סוכנות הידיעות הממלכתית האיראנית דיווחה על מוקדי הפגנות תמיכה בשלטון האיראני ובהם: משהד, איספהאן, בירג'נד ואומריה. באפליקציית טלגרם המשמשת את המפגינים המתנגדים לשלטון לארגון ההפגנות, עלו קריאות ליציאה להפגנות גדולות בשעה שש בערב.
לאחר שבימים האחרונים התקבלו דיווחים על חסימת רשת האינטרנט במדינה, הממשל האיראני גם מנסה לחסום שימוש בחלק מאפליקציות התקשורת, כמו אינסגרם וטלגרם.
לאחר הפגנות התמיכה במשטר במהלך היום, בשעות הערב יצאו המפגינים נגד המשטר לרחובות, באורמיה העיר העשירית בגודלה במדינה התקיימו הפגנות ענק ללא נפגעים, מחאות ענק התקיימה גם בתבריז ובקרמנשה, בדזפול (אנ') התעמתו המפגינים עם המשטרה אך לא דווח על נפגעים, הפגנות בשני מוקדים בעיר אליגודרז שבלורסטן, בסננדג' שבחבל כורדיסטן הפגנות ענק עם דיווחים על נפגעים, בשיראז חסמו מפגינים את הכבישים והציתו מכוניות משטרה בעימותים אלימים עם המשטרה
השתלשלות האירועים > 5 בינואר

מועצת הביטחון של האו"ם הודיעה שתתכנס כדי לדון במצב באיראן, כמו כן קראו המפגינים כנגד השלטון ליום זעם לאחר תפילות יום השישי וקראה להתרחבות השביתה בחברות הנפט, ארצות הברית הטילה סנקציות על כחמש חברות איראניות בתחום הנשק
לאחר יום ממועט בדיווחים, ככל הנראה עקב הפגיעה באינטרנט, בשעות הערב מגיעות ידיעות על הפגנות שהתקיימו בשעות אחר הצהרים והערב, ההפגנות התקיימו במספר ערים, בטהראן, סננדג', שהיין שהר ואספהן, בטהראן הפגינו אלפים וקראו ”נגרש ונהרוג את אנשי הבסיג'”,באהוז הוצת מטה הבסיג', בטקסטן התקיימה מחאה ללא אלימות ועימותים, בחומין התעמתו אלפי מפגינים עם המשטרה והרסו ניידות במהלך ההפגנה, דיווחים על כך שהמודיעין האיראני עצר לפחות 90 סטודנטים מאוניברסיטת טהראן שחשודים בארגון הפגנות.
העיתון א-שרק אל-אווסט מדווח כי לפחות 50 מפגינים נהרגו בטהראן במהלך עימותים עם אנשי ביטחון איראנים
השתלשלות האירועים > 6 בינואר

בשעות אחר הצהרים דווח כי נשיא המדינה לשעבר מחמוד אחמדינז'אד נעצר על ידי השלטון בחשד להסתה במסגרת ההפגנות
השתלשלות האירועים > 7 בינואר

שבועיים לאחר פרוץ המחאה פורסמה באתר האינטרנט של משמרות המהפכה הודעה המבשרת על השתלטות סופית של כוחות הביטחון האיראניים על גל המחאה:
"העם האיראני וכוחות הביטחון הדפו את המהומות, שקיבלו תמריץ על ידי אויבים זרים אנשי משמרות המהפכה, יחד עם אלפים מכוחות הבסיג', משטרה ומשרד המודיעין, שברו את שרשרת המהומות שנוצרה על ידי ארצות הברית, בריטניה, המשטר הציוני וסעודיה, הצבועים והמונרכים"
השתלשלות האירועים > 8 בינואר

לאחר הפוגות בדיווחים מאיראן ודיווחים של המשטר על סיום ההפגנות מגיעים דיווחים על הפגנות גדולות ומהומות באהוז, משהד וטהראן
במהלך היום פורסם כי מת לפחות מפגין אחד לאחר שנעצר, המפגינים טוענים כי נרצח, הממשלה טוענת כי התאבד
ֿ
השתלשלות האירועים > 14 בינואר

על פי התובע של טהראן עבאס ג'עפרי דולטאדי, יותר מ-440 מפגינים שנעצרו במהומות בטהראן שוחררו.
השתלשלות האירועים > 29 בינואר

דיווחים על מחאות בבנדר עבאס וכרמאן.
השתלשלות האירועים > יוני - יולי

ב-25 ביוני 2018 החלו הפגנות מחאה ושביתות סוחרים באיראן. המחאות התחדשו על רקע המצב הכלכלי הקשה והשפעת הסנקציות האמריקאיות. ההפגנות קראו לממשל לחדול מהמעורבות של המדינה במקומות אחרים ולהפלת נשיא איראן חסן רוחאני. הרויטרס התייחס להפגנות אלה כאל התסיסה הגדולה ביותר באיראן בשנת 2018. דווח על ארבעה הרוגים בהפגנות, אולם כוחות הביטחון האיראניים מכחישים את הדבר.
גלריה

הפגנה בנז'פאבאד
הפגנה בנז'פאבאד
הפגנה בקום
הפגנה באיספהאן
הפגנה בבוז'נורד
הפגנה בראשת
הפגנה במשהד
הפגנה בקוראמבאד.
התגובות

איראן נשיא איראן חסן רוחאני טען כי טען כי אויבי הרפובליקה האסלאמית כועסים על גדולתו של העם איראני ועל הישגיו וכי ארצות הברית וישראל מסיתים את המפגינים כדי לערער את היציבות במדינה,
ארצות הברית מחלקת המדינה האמריקנית גינתה את מעצרם של חלק מהמפגינים, וקראה לתמוך בפומבי בעם האיראני ובדרישותיו לזכויות בסיסיות ולסיום השחיתות. ב-30 בדצמבר, הגיב נשיא ארצות הברית דונלד טראמפ, לראשונה לגל המחאות באיראן וצייץ בטוויטר: ”יש הרבה דיווחים על הפגנות שקטות על ידי אזרחים איראנים שנמאס להם מהשחיתות של המשטר והפזרנות של ההון הלאומי כדי לממן טרור בעולם. הממשלה האיראנית צריכה לכבד את זכויות האזרחים, לרבות הזכות לביטוי עצמי. העולם צופה!”.
ישראל ראש ממשלת ישראל, בנימין נתניהו, השיב לטענתיו של נשיא איראן חסן רוחאני, ”זה שקר נלעג, מגיע לעם האיראני יותר” וכי ”איראנים אמיצים נוהרים לרחובות. הם חותרים לחופש, לצדק, לחירויות הבסיסיות שנשללו מהם במשך עשרות שנים”. עוד הוסיף כי ”המשטר האכזרי באיראן מוציא עשרות מיליארדי דולרים על הפצת שנאה. הכסף הזה יכול היה לשמש לבניית בתי ספר או בתי חולים. אין זה פלא שאבות ואמהות צועדים ברחובות. המשטר פוחד מהם, מעמו שלו. זאת הסיבה שהם כולאים סטודנטים. זאת הסיבה שהם אוסרים על רשתות חברתיות. אולם אני משוכנע שהפחד לא ינצח. כיוון שהעם האיראני הוא חכם, מתוחכם וגאה. היום, הוא מסכן הכול למען החופש”.
פלסטינים
מוצא

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא - יש סברות מקובלות למוצא הפלסטינים, והן צריכות להיות מפורטות בהתאם. סברות אחרות צריכות להיות מוזכרות בקצרה.
מאז המאה ה-20 מתנהל דיון בין היסטוריונים, הוגי דעות ופוליטיקאים, בעניין מוצאם של ערביי ארץ ישראל, במיוחד הפלאחים – סוגיה שתפשה לה מקום בתודעה הלאומית הפלסטינית הנפרדת מהלאומיות הערבית הכללית.
מוצא > התאוריה "הכנענית"

התאוריה הכנענית הועלתה על ידי מספר חוקרים אירופאיים בני המאה ה-19 וראשית המאה ה-20, ובהם קלוד קונדר הבריטי ושארל קלרמון-גנו הצרפתי. חוקרים אלו הבחינו בין שלוש קבוצות שחיו בארץ ישראל באותה העת: הבדואים, אותם ראו כ"ערבים אמיתיים" וצאצאי הכובשים הערביים; תושבי הערים; והפלאחים, עובדי האדמה היושבים בכפרים. קלרמון-גנו כתב כי הפלאחים אינם ממוצא יהודי, שכן מלחמות השמד שניהלו הקיסרים הרומים נגד היהודים, ולאחר מכן רדיפות הקיסרים הנוצרים נגד היהודים, מחקו כל זכר ליהדות האתנית והפוליטית בארץ ישראל, ואינם ממוצא יווני, שכן נותרו בהם עקבות של יסודות שמיים, ולפיכך "נותר לקבוע שהפלאחים של ארץ ישראל הם נציגיהם המודרניים של השבטים הקדומים שבני ישראל מצאו יושבים בארץ, ובהם הכנענים".
כחלק מרטוריקה הנשמעת לעיתים כנגד טענת היהודים לקדימות בזיקה לארץ ישראל, טוענים גם כמה דוברים פלסטיניים כי שורשיו הביולוגיים של העם הפלסטיני המודרני נעוצים בכנענים, היינו עמים שישבו בארץ כנען עוד קודם שהתבסס בה עם ישראל. לדוגמה, הפוליטיקאי הפלסטיני פייסל חוסייני פרסם לוח שנה בו נכתב כי "היבוסים, שהיו בין עמי כנען השמיים, הם אבותיהם של הפלסטינים בני זמננו".
אחד הקשיים בתאוריה זאת היא שאין לאוכלוסייה הערבית פלסטינית שום סממן תרבותי ולשוני ואף לא מסורת המעידה על שייכות כלשהי אל העמים הכנענים.[דרוש מקור]
קושי נוסף טמון בכך שעד תחילת המאה ה-20 האוכלוסייה הערבית של ארץ ישראל נהגה לראות את ראשיתה עם הכיבוש הערבי של ארץ ישראל במאה ה-7 לספירה ולא הגדירה את עצמה כיישות לאומית נפרדת משאר חלקי העולם הערבי. ההיסטוריון והארכאולוג האמריקני אריק קליין, המתמחה בתקופות הברונזה והברזל בארץ ישראל ובמזרח הקרוב הקדום, כותב כי "הטענות הללו לפיהן הפלסטינים המודרניים הם צאצאי היבוסים הקדומים מועלות ללא כל ראיה תומכת. על-אף שחלק יחלקו על כך, היסטוריונים וארכאולוגים הגיעו למסקנה שרוב הפלסטינים המודרניים, אם לא כולם, כנראה קשורים יותר לערביי ערב הסעודית, תימן, ירדן ומדינות אחרות מאשר ליבוסים, לכנענים או לפלשתים הקדומים".